Rješenje Općeg suda od 11. prosinca 2018. – CheapFlights International protiv EUIPO-a – Momondo Group (Cheapflights)
(predmet T-565/17)1
(„Žig Europske unije – Postupak povodom prigovora – Prijava figurativnog žiga Europske unije Cheapflights – Vraćanje prijave žiga ispitivaču radi ispitivanja apsolutnih razloga za odbijanje – Osporavanje koje provodi nositelj ranijeg žiga – Obrazloženje pobijane odluke koje sadržava ocjenu valjanosti ranijeg žiga – Osporavanje koje provodi nositelj ranijeg žiga – Djelomična nedopuštenost – Podredni zahtjevi podneseni na temelju članka 8. stavka 3. Uredbe (EZ) br. 216/96 – Povlačenje žalbe pred žalbenim vijećem – Djelomična obustava postupkaˮ)
Jezik postupka: engleski
Stranke
Tužitelj: CheapFlights International Ltd (Speenoge, Irska) (zastupnici: A. von Mühlendahl i H. Hartwig, odvjetnici)
Tuženik: Ured Europske unije za intelektualno vlasništvo (zastupnik: A. Folliard-Monguiral, agent)
Druga stranka u postupku pred žalbenim vijećem EUIPO-a: Momondo Group Ltd (London, Ujedinjena Kraljevina)
Predmet
Tužba podnesena protiv odluke velikog žalbenog vijeća EUIPO-a od 1. lipnja 2017. (R 1893/2011-G), u vezi s postupkom povodom prigovora između CheapFlights International i Momondo Group.
Izreka
Obustavlja se postupak povodom tužbe u dijelu u kojem je podnesena protiv okončanja žalbenog postupka na temelju odluke velikog žalbenog vijeća Ureda Europske unije za intelektualno vlasništvo (EUIPO) od 1. lipnja 2017. (predmet R 1893/2011-G) u pogledu proizvoda i usluga iz razreda 9., 16., 35. i 42. u vezi s kojima je Odjel za prigovore odbio prigovor koji je podnio CheapFlights International Ltd.
Tužba se u preostalom dijelu odbacuje kao nedopuštena.
CheapFlights International snosit će, osim vlastitih, polovinu troškova koje je imao EUIPO.
EUIPO će snositi polovinu troškova svojih troškova.
____________
1     SL C 347, 16. 10. 2017.